recursal/SuperWikiNEXT-32B huggingface dataset:
Ο **Γιώργος Στρατάκος** είναι γεωπόνος, Γενικός Γραμματέας του υπουργείου Αγροτικής Ανάπτυξης και Τροφίμων από τον Ιούνιο του 2019.

Βιογραφία
---------

Γεννήθηκε στην Αθήνα το 1978 και κατάγεται από το Σκουτάρι Λακωνίας. Σπούδασε στο Γεωπονικό Πανεπιστήμιο Αθηνών, απ’ όπου έλαβε μεταπτυχιακό δίπλωμα και διδακτορικό στον τομέα των αγροτικών ζώων και στην βιοκλιματολογία.
Υπήρξε στέλεχος του υπουργείου Παιδείας και Θρησκευμάτων το 2013-2015, καθώς και του γραφείο του υφυπουργού Εξωτερικών Πέτρου Δούκα τα έτη 2007-2009.
Έχει διατελέσει μέλος του ΔΣ του Ελληνικού Ινστιτούτου Παστέρ και του Επιστημονικού Πάρκου Πατρών. Έχει συμμετάσχει σε διοικητικά όργανα του Γεωπονικού Πανεπιστημίου Αθηνών, του Γεωτεχνικού Επιμελητηρίου Ελλάδος και του Γεωπονικού Συλλόγου Αττικής. Έχει συμμετάσχει σε πολλές επιτροπές και ομάδες εργασίας που αφορούν τους τομείς της έρευνας, της τεχνολογίας, των βιοεπιστημών, της διατροφής και της αγροτικής ανάπτυξης.

Είναι παντρεμένος με τη Μαρί Οβακιμιάν και πατέρας ενός παιδιού.
Η **αίθουσα η κυνάπιος** είναι είδος φυτού που έχει επιστημονική ονομασία (στη λατινική γλώσσα) ***Aethusa cynapium*** και ανήκει στην οικογένεια σελινοειδή (γνωστότερη παλαιότερα ως σκιαδοφόρα). Είναι μονοετής (και σπανίως διετής) πόα, ιθαγενής της Ευρώπης, της Δυτικής Ασίας και της βορειοδυτικής Αφρικής. Αποτελεί το μοναδικό είδος του γένους *Aethusa* (μονοτυπικό γένος). Είναι συγγενές με το κώνειο και την οινάνθη, και όπως και αυτά τα φυτά, είναι δηλητηριώδης, αν και λιγότερο από όσο το κώνειο. Η αίθουσα έχει διαδοθεί τυχαία από τον άνθρωπο σε πολλά άλλα μέρη του κόσμου και αποτελεί συνηθισμένο αγριόχορτο σε καλλιεργούμενα εδάφη. Στις αγγλόφωνες χώρες το φυτό είναι γνωστό με την ονομασία «fool's parsley», δηλαδή «ψευτομαϊντανός» (κατά λέξη «μαϊντανός του βλάκα/τρελού»).

Περιγραφή
---------

Ταξιανθία του φυτού αίθουσα
Η αίθουσα η κυνάπιος έχει ατρακτοειδή ρίζα και λείο, κούφιο διακλαδιζόμενο στέλεχος, που φθάνει σε ύψος περί τα 80 εκατοστά του μέτρου. Τα φύλλα της είναι πολυσχιδή και λεία, ενώ αναδίνουν μια δυσάρεστη οσμή. Τα άνθη της είναι μικρά λευκά και με ακανόνιστο σχήμα. Εκφύονται σε μικρά, σύνθετα σκιάδια.

Τοξικότητα
----------

Η δηλητηρίαση από αίθουσα φέρνει συμπτώματα καύσου στο στόμα και τον λαιμό, ενώ νεκροψίες έχουν βρει ερυθρότητα στα τοιχώματα του οισοφάγου και ελαφρά εξοίδηση του δωδεκαδακτύλου και του στομάχου. Κάποιες από τις τοξίνες καταστρέφονται κατά την αποξήρανση. Πράγματι, σανός που περιέχει υπολείμματα του φυτού δεν δηλητηριάζει τα ζώα που τον τρώγουν. Το κυριότερο δηλητήριο που περιέχει η αίθουσα η κυνάπιος είναι ένα ξεχωριστό, ομώνυμο αλκαλοειδές που περιέχει, η κυναπίνη.

Παραπομπές
----------

1. ↑  Clapham, Tutin, & Warburg: *Flora of the British Isles*, 2η έκδ. σελ. 524

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελίδα 707 (με εικόνα)

Εξωτερικοί σύνδεσμοι
--------------------

* Ο «ψευτομαϊντανός»
Η **Άγκνες Μπάρμπαρα Τσιλινσκά** , (γεννημένη στις 23 Μαΐου 1976 στο Γκντανσκ) είναι Πολωνή τραγουδίστρια, στιχουργός, χορεύτρια και ηθοποιός.

Από το 1994 έως το 2003, ήταν ο κύριος τραγουδιστής του πολωνικού ροκ συγκροτήματος O.N.A. Από το 2003, τραγουδάει με το όνομα Τσιλίνσκα. Το 2004, κυκλοφόρησε ένα άλμπουμ που ονομάζεται Winna. Από το 2008, το ταλέντο Mam της σειράς Got Talent! Υπηρετεί ως ένορκος στην πολωνική έκδοση. Το 2009 κυκλοφόρησε ένα στούντιο άλμπουμ με τίτλο Modern Rocking, ακολουθούμενο από τους Forever Child (2016) και Pink Punk (2018).

Ιδιωτική ζωή
------------

Ο πρώτος σύζυγός της ήταν ο Krzysztof Krysiak, διευθυντής του τμήματος μάρκετινγκ της Sony Music, τον οποίο συνάντησε στο πάρτι του Robert Gawliński το 1996. Παντρεύτηκαν στο Γκντανσκ-Ολιβά στις 20 Απριλίου 2002, αλλά χώρισαν μετά από 16 μήνες γάμου. Λίγο αργότερα, άρχισε να συνεργάζεται με τον Marek, ο οποίος εκείνη την εποχή εργαζόταν για μια διαφημιστική εταιρεία στο Sopot που σχεδίασε εξώφυλλα και αφίσες για το O.N.A. Παντρεύτηκαν το 2010. Έχουν ένα γιο, τον Ryszard (γεννημένο το 2006) και δύο κόρες: την Estera (γεννημένη στις 26 Δεκεμβρίου 2010) και την Krystyna (γεννημένη στις 8 Ιανουαρίου 2013)

Παραπομπές
----------

1. ↑  (Αγγλικά) *Internet Movie Database*. nm2067559. Ανακτήθηκε στις 12  Ιουλίου 2016.
2. ↑  (Ρουμανικά) *CineMagia*. 1762037. Ανακτήθηκε στις 4  Απριλίου 2022.
3. ↑  Ανακτήθηκε στις 9  Μαρτίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Agnieszka Chylińska στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 266845102
* **Europeana**: agent/base/50904
* LCCN: no2010112933
* ISNI: 0000 0001 1499 9474
* GND: 121859517
* MusicBrainz: 32184705-cc4d-49db-887a-d2ace0cf4acc

 |

 |
Ο **Γκοντομάρ Α΄** (Γκουντομάρ, Γκουντιμάρ ή Γκοντεμάρ) ήταν ο μεγαλύτερος γιος και διάδοχος τού Γκεβίκκα, βασιλιά των Βουργουνδών. 

Διαδέχθηκε τον πατέρα του το 406 ή το 407 και βασίλευσε μέχρι το 411. Τον διαδέχθηκε ο αδερφός του Γκιζελέρ.

Στο *Τραγούδι των Νιμπελούγκεν*, ονομάζεται **Gernot** (μερικές φορές Gernoz) και είναι αδελφός των Γκούντερ, Γκιζελέρ και της Kρήμχιλντ.

Στη σκανδιναβική μυθολογία, ονομάζεται **Guthormr** και ήταν ο δολοφόνος του Ζίγκουρντ (Ζίγκφρηντ), του δρακοντοκτόνου.

Δείτε επίσης
------------

* βασιλιάς της Γερμανίας

Παραπομπές
----------

1. ↑  «Das Nibelungenlied» (μέση υψηλή γερμανική γλώσσα) 1203.

|  |  |  |
| --- | --- | --- |
| ΠροκάτοχοςΓεβίκκας | **Βασιλιάς της Βουργουνδίας**407 - 411 | ΔιάδοχοςΓκιζελέρ |
Ο **Γιώργος Σφενδυλάκης** (Αθήνα, 12 Δεκεμβρίου 1988) είναι Έλληνας επαγγελματίας πετοσφαιριστής. Έχει ύψος 2,02 μ. και αγωνίζεται στη θέση του κεντρικού.

Καριέρα
-------

Ο Γιώργος Σφενδυλάκης έκανε τα πρώτα του βήματα στο χώρο της πετοσφαίρισης στις ακαδημίες του Ολυμπιακού Πειραιώς στις οποίες βρέθηκε το 2001. Από την ομάδα του Πειραιά αποχώρησε δύο χρόνια μετά, για λογαριασμό της Α.Ε. Νικαίας και ενώ προηγουμένως είχε κατακτήσει με τον Ολυμπιακό δύο πρωταθλήματα ΕΣΠΕΔΑ Εφήβων το 2002 και το 2003.

Τις δυο πρώτες περιόδους αγωνίστηκε στο εφηβικό τμήμα της ομάδας της Νίκαιας. Το 2005 εντάχθηκε στην ανδρική ομάδα στην οποία αγωνίστηκε μέχρι το 2007, όταν και μετεγγράφη στην Α.Ε.Κ..

Ένα χρόνο αργότερα ο Σφενδυλάκης μετεγγράφη στον Μίλωνα Νέας Σμύρνης, και το 2009 μεταπήδησε στον Γ.Σ. Λαμίας.

Στην ομάδα της Λαμίας παρέμεινε για τέσσερα χρόνια, και το 2013 ταξίδεψε στη Σύρο για λογαριασμό του τοπικού Φοίνικα, με τη φανέλα του οποίου αγωνίστηκε τη σεζόν 2013-14.

Το 2014 ο Σφενδυλάκης μετεγγράφη στη Μ.Ε.Ν.Τ. στην οποία αγωνίστηκε μέχρι τον Ιανουάριο του 2015, οπότε επέστρεψε στον Ολυμπιακό, δώδεκα χρόνια μετά την πρώτη του αποχώρηση από το σύλλογο. Στην ομάδα του Πειραιά παρέμεινε μέχρι το Καλοκαίρι του 2016, έτος στο οποίο κατέκτησε το Κύπελλο Ελλάδας, συμμετέχοντας και στον τελικό εκείνης της περιόδου.

Τίτλοι
------

* 2 Πρωταθλήματα ΕΣΠΕΔΑ Εφήβων: 2002, 2003
* 1 Κύπελλο Ελλάδας: 2016
* 1 Λιγκ Καπ Ελλάδας: 2016

Πηγές
-----

* Βιογραφικα στοιχεία[*νεκρός σύνδεσμος*] www.greekvolley.gr
* Γιώργος ενδυλάκης - Καριέρα www.onsports.gr
* Στο Φοίνικα Σύρου ο Σφενδυλάκης www.syrostoday.gr
* Επέστρεψε στον Ολυμπιακό ο Σφενδυλάκης Αρχειοθετήθηκε 2016-03-05 στο Wayback Machine.
Ο **Γκοντομάρ Β΄**, *Godomar IΙ*, (απεβ. το 476) ήταν γιος τού Βουργουνδού βασιλιά Γκουντέριχου και αδελφός τού Γοδεγίσελου, τού Χιλπέριχου Β΄ και τού Γκουντομπάντ. 

Μετά το τέλος τού Γκουντέριχου και τού αδελφού του Χιλπέριχου Α΄, οι τέσσερις γιοι του Γουντέριχου λέγεται ότι κυβέρνησαν μαζί τη Βουργουνδία από διαφορετικά μέρη του βασιλείου. Αυτό αμφισβητείται από τους σύγχρονους μελετητές, λόγω έλλειψης στοιχείων. Τώρα πιστεύεται ότι τόσο ο Γκοντομάρ Β΄ όσο και ο Χιλπέριχος Α΄ είχαν αποβιώσει πριν από το 476/477 και ότι μόνο ο Γοδεγίσελος και ο Γκουντομπάντ μοιράστηκαν την εξουσία.

Πηγές
-----

* Reinhold Kaiser: Die Burgunder (= Kohlhammer-Urban-Taschenbücher. Bd. 586). Kohlhammer Verlag, Στουτγάρδη 2004,(ISBN 3-17-016205-5), S. 57 und S. 114–116.

Αναφορές σε πηγές
-----------------
Ο **Γιώργος Τάνος** (Γιαννιτσά, 1937 - 12 Ιανουαρίου 2013) ήταν Έλληνας γιατρός και ο πρώτος αιρετός Νομάρχης Πέλλας, την περίοδο 1995-1998.

Βιογραφία
---------

Σε πολύ μικρή ηλικία μετανάστευσε στη Γερμανία για να τελειώσει τις ιατρικές σπουδές του και επέστρεψε στην Ελλάδα έπειτα από δύο δεκαετίες. Κατά την παραμονή του στη Γερμανία ίδρυσε το Σύνδεσμο των Ελλήνων Ακαδημαϊκών και Επιστημόνων και ανέλαβε τη διεύθυνση του Πανεπιστημιακού Νοσοκομείου του Βερολίνου. Επιστρέφοντας ανέλαβε διευθυντής της Χειρουργικής Κλινικής στο νοσοκομείο της Έδεσσας. Εξελέγη στις εκλογές του 1994 στο δεύτερο γύρο. Ανέλαβε καθήκοντα την 1η Ιανουαρίου 1995 και υπηρέτησε ως τις 31 Δεκεμβρίου 1998. 

Ανάμεσα στα έργα του ξεχωρίζει και η ίδρυση και λειτουργία του χιονοδρομικού κέντρου στο Καϊμακτσαλάν.

Πέθανε σε ηλικία 76 ετών. Κηδεύτηκε στις 13 Ιανουαρίου 2013 στον Ιερό Ναό Κοιμήσεως της Θεοτόκου, στην Μητρόπολη Γιαννιτσών. Ήταν παντρεμένος με την Αθηνά Τάνου και είχε 1 γιο και 1 κόρη.

Παραπομπές
----------

1. ↑  Απεβίωσε ο τέως νομάρχης Πέλλας Γιώργος Τάνος, Pella Net
2. ↑  Στερνό αντίο του Αντιπεριφερειάρχη Πέλλας στον πρώην Νομάρχη Γιώργο Τάνο[*νεκρός σύνδεσμος*], εφημερίδα Λόγος της Πέλλας, 15-1-2013, ανάκτηση 24-7-2013.
3. ↑  Έφυγε από τη ζωή ο πρώην Νομάρχης Γιώργος Τάνος[*νεκρός σύνδεσμος*], εφημερίδα "Λόγος της Πέλλας", 12-1-2013, ανάκτηση 24-7-2013.
Η δρ. **Αθηνά Κουστένη** είναι αστροφυσικός και ειδικεύεται στην πλανητολογία. Γαλλίδα και Ελληνίδα υπήκοος, είναι διευθύντρια έρευνας στο Εθνικό Κέντρο Επιστημονικής Έρευνας (CNRS), στο LESIA (Laboratoire d'études spatiales et d'instrumentation en astrophysique), στο Παρατηρητήριο των Παρισίων, στο Meudon. Συμμετέχει και διευθύνει έργα διαστημικής αποστολής για τον Ευρωπαϊκό Οργανισμό Διαστήματος (ESA) και για τη NASA. Η εστίασή της είναι στους γιγαντιαίους πλανήτες αερίου Κρόνος, Δίας και τα φεγγάρια τους, και θεωρείται ειδικός σχετικά με το δορυφόρο του πλανήτη Κρόνου, Τιτάνα.

Γεννήθηκε στην Αθήνα το 1961 και μετακόμισε στο Παρίσι της Γαλλίας όπου έλαβε μεταπτυχιακό δίπλωμα αστροφυσικής και διαστημικών τεχνικών στο Πανεπιστήμιο Pierre και Marie Curie (UPMC), Paris 6, το 1986 και μεταπτυχιακό τίτλο αγγλικής λογοτεχνίας , στο Πανεπιστήμιο του Παρισιού ΙΙΙ: Sorbonne Nouvelle, το 1987. Η Α. Κουστένη υπερασπίστηκε τη διδακτορική της διατριβή για την αστροφυσική και τις διαστημικές τεχνικές "Η ατμόσφαιρα του Τιτάνα από τις υπέρυθρες παρατηρήσεις του Voyager" στο Πανεπιστήμιο Pierre και Marie Curie (UPMC) , όπου το 1996 πήγε για να αποκτήσει ένα Habilitation to Direct Research (HDR).

Βραβεία και τιμές
-----------------

Η Αμερικανική Αστρονομική Εταιρεία απένειμε στην Κουστένη το «Βραβείο Χάρολντ Μασούρσκι».

Λεγεώνα της Τιμής, της Γαλλίας (Chevalier de la Légion d'honneur)

Παραπομπές
----------

1. ↑  "Invited Authors". www.raa-journal.org.
2. ↑  "A Traveller's Guide To The Planets". National Geographic - Videos, TV Shows & Photos - International.
3. ↑
4. ↑   "Invited Authors". www.raa-journal.org
5. ↑  "Dr. Athena Coustenis: just follow your dreams". Women in Planetary Science: Female Scientists on Careers, Research, Space Science, and Work/Life Balance. 2016-01-27.
6. ↑  "2014 Prize Recipients | Division for Planetary Sciences". dps.aas.org.
7. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 276381079
* **AA**: 70281
* LCCN: n00018671
* ISNI: 0000 0003 8451 5927
* ORCID: 0000-0003-3414-3491
* SUDOC: 095079815
* BIBSYS: 25170

 |

 |
Η **Άγκινάρες** είναι, σήμερα, παράκτιος ψηλός βράχος που βρίσκεται στην παραλία της Γριάς το πήδημα στην νήσο Άνδρο και στον όρμο του Κροθίου. Με το ίδιο όνομα Αγκινάρα είναι γνωστή κι άλλη βραχονησίδα της Άνδρου.

Από τον Δημήτριο Πασχάλη το 1933 αναφέρεται στις Αγκινάρες και σε ομάδα ενάλιων βράχων βορειοανατολικά της παραλίας Γρηάς το πήδημα και μεσημβρινός του ακρωτηρίου γρηά.

Η λαϊκή παράδοση λέει ότι ο βράχος είναι μια γριά που πνίγηκε εκεί και πέτρωσε, άλλοτε γιατί πρόδωσε τους πολιορκημένους στο Κάστρο του Κοχύλου ανοίγοντας την πόρτα στους Οθωμανούς, ή άλλοτε κάποια γριά που μην αντέχωντας και τον θάνατο του τρίτου συζύγου της έπεσε πνίγηκε και μαρμάρωσε εκεί.

Παραπομπές
----------

1. ↑  Γριά το πήδημα, Παραλία Άνδρος
2. ↑  Τοπωνυμικόν της νήσου Άνδρου / Δημητρίου Π. Πασχάλη, εκδίδεται δαπάνη του εν Νέα Υόρκη Συλλόγου των Ανδρίων "Η Άνδρος", Εν Αθήναις : Τυπογραφείον "Εστία", 1933, σελ. 15
3. ↑  «Ιστορίες: Της Γριάς το... πήδημα δεν είναι αυτό που νομίζεις ...». Αρχειοθετήθηκε από το πρωτότυπο στις 15 Φεβρουαρίου 2019. Ανακτήθηκε στις 4 Απριλίου 2020.
4. ↑  Της Γριάς το Πήδημα έχεις τους δικούς της θρύλους να διηγηθεί
Το **Αγκιντέλ**(ρωσικά: Агиде́ль‎\*, μπασκίρ: Ағиҙел, *Ağidhel*; ταταρικά: Агыйдел, Ağıdel) είναι πόλη της Δημοκρατίας του Μπασκορτοστάν στη Ρωσία, κοντά στα σύνορα με τη Δημοκρατία του Ταταρστάν. Πληθυσμός: 16.370 κάτοικοι (απογραφή 2010)

Ετυμολογία
----------

Το όνομα της πόλης προέρχεται από το Μπασκιρικό όνομα του ποταμού Μπελάγια: Ο Αγκιντέλ είναι ένας παραπόταμος του ποταμού Κάμα. Η πόλη βρίσκεται κοντά στη συμβολή των δύο ποταμών.

Ιστορία
-------

Ιδρύθηκε το 1980 ως οικισμός στήριξης της κατασκευής του Μπασκιρικού εργοστασίου πυρηνικής ενέργειας. Το καθεστώς πόλης χορηγήθηκε το 1991.

Διοικητικές και δημοτικής κατάστασης
------------------------------------

Εντός του πλαισίου των διοικητικών διαιρέσεων, είναι ενσωματωμένη ως η πόλη δημοκρατικής σημασίας του Αγκιντέλ, μια διοικητική μονάδα, έχοντας ίσο στάτους με αυτό των επαρχιών. Ως δημοτική διαίρεση, η πόλη δημοκρατικής σημασίας του Αγκιντέλ είναι ενσωματωμένη ως το αστικό Οκρούγκ του Αγκιντέλ.

Κυβέρνηση
---------

Από το 2010, ο επικεφαλής της διοίκησης της πόλης είναι ο Ολέγκ Κρυσίν.

Οικονομία
---------

Από το πυρηνικό ατύχημα του Τσέρνομπιλ, οι άνθρωποι σε ολόκληρη τη Ρωσία είναι αντίθετοι στην κατασκευή ενός πυρηνικού εργοστασίου στο βορειοδυτικό Μπασκορτοστάν. 

Τον Σεπτέμβριο του 2010, η περιφερειακή κυβέρνηση του Μπασκορτοστάν παρουσίασε τα σχέδιά της για την ίδρυση ενός βιομηχανικού πάρκου στο Αγκιντέλ που θα προηθούσε την τοπική παραγωγή κατασκευαστικών υλικών.

Παραπομπές
----------

1. ↑  Resolution #391
2. ↑  Law #162-z
3. ↑  Report at Russian-language news site

Εξωτερικοί σύνδεσμοι
--------------------

* Ιστοσελίδα του Agidel (Ρωσικά)
Συντεταγμένες: 42°21′23.76″N 27°42′37.08″E﻿ / ﻿42.3566000°N 27.7103000°E﻿ / 42.3566000; 27.7103000

Η **Αλεπού** είναι βάλτος στη βουλγαρική ακτή της Μαύρης Θάλασσας, που βρίσκεται στην επαρχία Μπουργκάς, 6,5 χιλιόμετρα νότια της παραθεριστικής πόλης της Σωζόπολης. Έχει μήκος 3,3 χιλιομέτρων και πλάτος έως 320 μέτρα, με έκταση 167 εκταρίων. Από το 1986, η περιοχή έχει χαρακτηριστεί ως φυσικό καταφύγιο λόγω της μεγάλης ποικιλίας σπάνιων και προστατευόμενων υδρόβιων πτηνών που ζουν εκεί και έχει διατηρήσει σημαντικό ενδιαφέρον από τοπικούς και ξένους ορνιθολόγους. Οι αμμόλοφοι δίπλα στον προστατευόμενο βιότοπο έχουν επίσης χαρακτηριστεί προστατευόμενοι. Λόγω της χαλαρής προστασίας από τις τοπικές αρχές, η παράνομη θήρα και η αλιεία εξακολουθούν να αποτελούν απειλή για το βιότοπο. Αποτελεί μέρος της σημαντικής περιοχής πτηνών του Ροπόταμου.

Η παραλία απέναντι από την Αλεπού είναι γνωστή για τη γραφική ομορφιά και τα γαλαζοπράσινα νερά της. Μέχρι τότε το κτίριο του συγκροτήματος του θερέτρου Αγίου Θωμά το 2009, ήταν γνωστό ως μια από τις λίγες πραγματικά άγριες παραλίες στη Βουλγαρία.

Οι βραχονησίδες της Αλεπούς στα Νότια Σέτλαντ στην Ανταρκτική πήραν το όνομά τους από την τοποθεσία Αλεπού.

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 9  Ιουλίου 2017.
2. ↑  «Birdlife Data Zone». Birdlife.org. Ανακτήθηκε στις 26 Ιανουαρίου 2016.

Εξωτερικοί Σύνδεσμοι
--------------------

 Πολυμέσα σχετικά με το θέμα  Alepu στο Wikimedia Commons
Με τον όρο **Αλεξανδρινή γραμμή** ("*Λίνεα Αλεξανδρίνα*") έμεινε στην ιστορία του Διεθνούς Δικαίου ως διαιτησία, η επίσημη γραμμή που χαράχθηκε το 1494 για το διαχωρισμό των ισπανικών από των πορτογαλικών υπερπόντιων αποικιών. Η γραμμή αυτή είχε λάβει το προηγούμενο έτος (1493) την έγκριση με βούλα του Πάπα Αλέξανδρου Στ΄, εξ ου και η ονομασία της.

Με την βούλα Inter Caetera, ο Πάπας Αλέξανδρος ΣΤ΄ χάραξε δυτικά από τις Αζόρες μία ιδεατή οροθετική γραμμή δια της οποίας εις μεν τους Ισπανούς περιέρχονταν οι δυτικές προς αυτήν χώρες, εις δε τους Πορτογάλους οι ακτές της Αφρικής και των Ανατολικών Ινδιών. Στη συνέχεια οι Πορτογάλοι θεώρησαν την οροθέτηση αυτή άδικη με συνέπεια με νέα παρέμβαση του Πάπα και με σύμφωνη τελικά γνώμη (συναίνεση) και των δύο πλευρών να μετακινηθεί η γραμμή αυτή κατά 370 λεύγες δυτικότερα από τις νήσους του Πράσινου Ακρωτηρίου.

Έτσι με την τελική αυτή ρύθμιση η νέα Αλεξανδρινή γραμμή που έτεμνε τη νότια Αμερική παρά τις εκβολές του Αμαζονίου ποταμού, παραχωρήθηκε εις μεν τους Πορτογάλους το ανατολικό της ηπείρου τμήμα και συγκεκριμένα το ανατολικό τμήμα της Βραζιλίας από τον Ισημερινό μέχρι το Σαν Πάολο, και όλα τα υπόλοιπα στους Ισπανούς.

Με την διευθέτηση αυτή της Αλεξανδρινής γραμμής αποσοβήθηκε η πολεμική σύρραξη μεταξύ των Ισπανών και Πορτογάλων που είχαν αρχίσει ήδη τις σχετικές προπαρασκευές.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλεξανδρινή γραμμή** |

Δείτε επίσης
------------

* Συνθήκη της Τορδεσίγιας

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 232145857902923021282
* LCCN: n82219907
* GND: 4185720-3

 |

 |
Ο **Γκιόργκι Λόρια** (γεννημένος στις 27 Ιανουαρίου 1986 στην Τιφλίδα) είναι Γεωργιανός διεθνής επαγγελματίας ποδοσφαιριστής που αγωνίζεται στη θέση του τερματοφύλακα.

Καριέρα
-------

Ο Γκιόργκι Λόρια έκανε τα πρώτα του ποδοσφαιρικά βήματα στις ακαδημίες της Αβάζα Τιφλίδας, ομάδα της γενέτειράς του, στις οποίες παρέμεινε μέχρι το 2002. Ήταν τότε που μεταπήδησε στην έταιρη ομάδα της Τιφλίδας, την Ντιναμό, στην οποία έμελλε να αγωνιστεί για περισσότερο από δέκα χρόνια και να κάνει μεγάλη καριέρα.

Ο Λόρια πραγματοποίησε με την Ντιναμό Τιφλίδας σε όλες τις διοργανώσεις που συμμετείχε περισσότερες από 200 συμμετοχές, πραγματοποιώντας κατά διαστήματα εξαιρετικές εμφανίσεις οι οποίες τον οδήγησαν μέχρι και την εθνική ομάδα ποδοσφαίρου της Γεωργίας.

Στη Ντιναμό Τιφλίδας παρέμεινε μέχρι το 2014 έχοντας προηγουμένως καταφέρει να κατακτήσει τέσσερα πρωταθλήματα Γεωργίας τα έτη 2005, 2008, 2013 και 2014, τρία Κύπελλα Γεωργίας τα έτη 2009, 2013 και 2014 και τρία Σούπερ Καπ τα έτη 2005, 2006 και 2008.

Κατά τη μεταγραφική περίοδο του καλοκαιριού του 2014, ο Λόρια αποκτήθηκε ως ελεύθερος από τον ΟΦΗ, ομάδα της Κρήτης, με τον οποίο υπέγραψε συμβόλαιο διαρκείας ενός έτους με την προοπτική ανανέωσης για έναν ακόμη χρόνο. Το τέλος της σεζόν 2014-15 βρήκε τον ΟΦΗ να υποβιβάζεται με αποτέλεσμα ο Λόρια να μένει ελεύθερος. Ωστόσο, κατάφερε να βρει ομάδα πολύ σύντομα καθώς ενδιαφέρθηκε για την απόκτησή του ο Ολυμπιακός ο οποίος και τον έκανε δικό του.

Ο Λόρια παραμένει στην ομάδα του Πειραιά μέχρι και σήμερα.

Διεθνείς συμμετοχές
-------------------

Ο Λόρια πραγματοποίησε το ντεμπούτο του με την εθνική ομάδα της χώρας του το 2007, όταν και κλήθηκε από τον ομοσπονδιακό προπονητή της Γεωργίας Κ21 Πέταρ Σεγκρτ.

Μέχρι σήμερα, ο Λόρια παραμένει ο βασικός τερματοφύλακας της Εθνικής ομάδας ποδοσφαίρου της Γεωργίας, έχοντας πραγματοποιήσει μέχρι στιγμής περισσότερες από 30 συμμετοχές.

Τίτλοι
------

* 4 πρωταθλήματα Γεωργίας: 2005, 2008, 2013, 2014
* 3 Κύπελλα Γεωργίας:2009, 2013, 2014
* 3 Σούπερ Καπ Γεωργίας: 2005, 2006, 2008

Πηγές
-----

* Το προφίλ του Λόρια στο transfermarkt.co.uk
* Στον ΟΦΗ ο διεθνής Γεωργιανός τερματοφύλακας, Γκιόργκι Λόρια
* [  Στον Ολυμπιακό ο Λόρια]
Με το όνομα **Ντοστινίκ** (*σερβικά : Достиник, λατινικά : Dostinica* και Δεστινίκον), αναφέρεται ιλλυρικό κάστρο, ρωμαϊκό *refugium* και μεσαιωνικός οικισμός στο έδαφος της σημερινής Σερβίας. Από τους Σέρβους θεωρείται η πρώτη ιστορικά πρωτεύουσά τους. 

Ήταν η πρώτη πρωτεύουσα των Σέρβων της Ράσκιας κατά τη διάρκεια του μεσαίωνα (αρχές 7ου αιώνα) στα σημερινά Μετόχια ή στο Πριεπόλιε της Σιένιτσα ή κάπου μεταξύ των ποταμών Μπόσνα και Ντρίνα.

Από τον Κωνσταντίνο Πορφυρογέννητο αναφέρεται ως ένα από τα κατοικημένα κάστρα των Σέρβλων (Σέρβων) κατά τον 10ο αιώνα. Η ακριβής θέση του κάστρου είναι άγνωστη, σήμερα πιθανολογείται ότι βρισκόταν στην περιοχή της Σιένιτσα, όπου έχουν ανασκαφεί ευρήματα που χρονολογούνται από την ύστερη αρχαιότητα και την πρώιμη βυζαντινή.

Παραπομπές
----------

1. ↑  Johann Gotthelf von Stritter, Memoriae populorum, olim, ad Danubium, Pontium Euxinum, Paludem Maeotidem, Caucasum, Mare Caspium, et inde magis ad septemtriones incolentium, Impensis Academiae Scientiarum, 1779
2. ↑  Vojislav Korac, Architecture in medieval Serbia
3. ↑  Relja Novakovic, Gde se nalazila Srbija od VII do X veka (Where Serbia was situated from the 7th to 10th centuries) [Serbia, Belgrade: Narodna knjiga, 1981], pp. 61-63.
4. ↑   Pavel Jozef Šafárik, Slowanské starožitnosti, Τόμος 1
5. ↑  Georgina Mary Muir Mackenzie, Adeline Paulina Irby, Travels in the Slavonic Provinces of Turkey-in-Europe, Bell nd Daldy, 1867
6. ↑  De Administrando Imperio
7. ↑  «Sjenica IZ KULTURNO ISTORIJSKE BAŠTINE» (PDF). Αρχειοθετήθηκε από το πρωτότυπο (PDF) στις 27 Ιουλίου 2011. Ανακτήθηκε στις 18 Μαρτίου 2014.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Destinikon  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Γιαχία Ουλντ Αχμέτ Ελ Βαγκέφ** (Yahya Ould Ahmed El Waghef, αραβικά: يحيى ولد احمد الواقف, ) είναι πολιτικός από τη Μαυριτανία, πρωθυπουργός της χώρας από τον Μάιο του 2008 ως την ανατροπή του σε πραξικόπημα τον Αύγουστο του ιδίου χρόνου. Είναι πρόεδρος του Εθνικού Συμφώνου για τη Δημοκρατία και την Ανάπτυξη (ADIL) και υπήρξε Γραμματέας του Προέδρου της Δημοκρατίας την περίοδο από το 2007 ως το 2008.

Βιογραφία
---------

Γεννήθηκε στη Μουτζερία στις 30 Ιουνίου 1960 Υπήρξε διευθυντής της Εταιρείας Αερίου. (*Societé Mauritanienne de Gaz*, SOMAGAZ) από τον Ιανουάριο του 2003 ως τον Αύγουστο της ίδιας χρονιάς. Στη συνέχεια ανέλαβε τη διεύθυνση του Εθνικού Πάρκου Banc d'Arguin από το Σεπτέμβριο του 2003 ως το διορισμό του στη θέση του γενικού γραμματέα Υδραυλικής και Ενέργειας, στις 27 Οκτωβρίου του 2004. Τον Απρίλιο του 2005 έγινε Γενικός Διευθυντής του εθνικού αερομεταφορέα, Air Mauritanie, και παρέμεινε στη θέση αυτή ως τα τέλη του 2006.

Καριέρα στην κυβέρνηση
----------------------

Τον Απρίλιο του 2007 διορίστηκε Γραμματέας της Προεδρίας από το νέο πρόεδρο Αμπνταλαχί. Στις 5 Ιανουαρίου του 2008 εξελέγη πρόεδρος του κόμματος ADIL, από το συνέδριο του τελευταίου. Το εν λόγω κόμμα συστάθηκε για να υποστηρίξει τον νέο πρόεδρο Αμπνταλαχί.

Μετά την παραίτηση του πρωθυπουργού Ζέιν Ουλντ Ζεϊντάν στις 6 Μαΐου του 2008, ο Αμπνταλαχί διόρισε στο αξίωμα αυτό τον Βαγκέφ και ανέλαβε καθήκοντα την ίδια ημέρα.

Ανατροπή σε πραξικόπημα
-----------------------

Στις 6 Αυγούστου του 2008 ο Ελ Βαγκέφ ανατράπηκε σε πραξικόπημα και τέθηκε σε κατ' οίκον περιορισμό στο Προεδρικό Μέγαρο στη Νουακσότ, μαζί με τον πρόεδρο και τον υπουργό Εσωτερικών. Η χούντα απελευθέρωσε στις 11 Αυγούστου τον πρωθυπουργό και άλλους τρεις υψηλόβαθμους αξιωματούχους. Ωστόσο, ο πρόεδρος Αμπνταλαχί παρέμεινε σε κατ' οίκον περιορισμό.

Παραπομπές
----------

1. ↑  Ανακτήθηκε στις 29  Σεπτεμβρίου 2022.
2. ↑  Ανακτήθηκε στις 29  Σεπτεμβρίου 2022.
3. ↑  Βιογραφικό σημείωμα Αρχειοθετήθηκε 2008-02-17 στο Wayback Machine. Agence Mauritanienne d'Information (στα γαλλικά).
4. ↑  "Communiqué du conseil des ministres" Αρχειοθετήθηκε 2008-05-14 στο Wayback Machine. Agence Mauritanienne d'Information, 27-10-2004 (στα γαλλικά).
5. ↑  "Nominations à la Présidence de la République" Αρχειοθετήθηκε 2008-05-14 στο Wayback Machine. Agence Mauritanienne d'Information, 28-4-2007 (στα γαλλικά).
6. ↑  "Mauritania: Ould Ahmed El Waghev becomes new Premier" Αρχειοθετήθηκε 2008-05-14 at Archive.is, African Press Agency, 6-5-2008.
7. ↑  in.gr Αρχειοθετήθηκε 2008-08-09 στο Wayback Machine. *Πραξικόπημα από άνδρες της προεδρικής φρουράς στη Μαυριτανία*, 6-8-2008
8. ↑  in.gr Αρχειοθετήθηκε 2008-08-13 στο Wayback Machine. *Ελεύθερος αφέθηκε από τους πραξικοπηματίες ο πρωθυπουργός της Μαυριτανίας* , 11-8-2008
Ο Μέγας Αλέξανδρος, όταν επέστρεψε από τις Ινδίες στα Σούσα, έκανε διπλούς γάμους το 324 π.Χ.: Νυμφεύθηκε την κόρη του Δαρείου Γ΄ Στάτειρα Γ΄ και την κόρη του βασιλιά Αρταξέρξη Γ΄ της Περσίας Παρυσάτιδα. Ταυτοχρόνως πάντρεψε τις κόρες των Περσών αρχόντων με στρατηγούς και άλλους αξιωματικούς του. Στους γάμους αυτούς, συνολικά ενενήντα τον αριθμό, ο Αλέξανδρος διοργάνωσε γιορτές, στις οποίες έλαβαν μέρος αυλητές, κιθαριστές, ηθοποιοί και άλλοι, που τους έλεγαν χλευαστικά «Διονυσοκόλακες». Από τότε όλοι αυτοί οι αυλητές, ηθοποιοί, κλπ. ονομάστηκαν **«Αλεξανδροκόλακες»**, σαν να έγινε θεός τους ο Αλέξανδρος με τα δώρα που τους προσέφερε.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3
Το **ντουί** ή **ντουίλ** (κυπρ.) (γαλ.: *douille*) είναι η ειδική υποδοχή του φωτιστικού στην οποία τοποθετείται ο λαμπτήρας. Τα ντουί για τους μπαγιονέτ λαμπτήρες έχουν κωδικό B22, εκείνα για τους βιδωτούς με χοντρό βίδωμα κωδικό E27 κι εκείνα για τους βιδωτούς με λεπτό βίδωμα κωδικό E14. Επειδή η εμπειρία έχει αποδείξει πως οι μπαγιονέτ λαμπτήρες εφαρμόζουν πολύ δύσκολα στο ντουί τους, απ' την Πρωτοχρονιά του 2004 κι εφεξής με απόφαση της Κομισιόν τα φωτιστικά τα οποία κυκλοφορούν στην αγορά των χωρών της Ευρωπαϊκής Ένωσης όχι μόνο έχουν όλα ντουί βιδωτό αλλά αυτό το ντουί αναγράφει μέχρι πόσων κηρίων λαμπτήρα μπορούμε να βάλουμε στο συγκεκριμένο φωτιστικό ώστε ν' αποφεύγεται η υπερθέρμανση. Αν κυκλοφορούν ακόμα λαμπτήρες μπαγιονέτ είναι για κείνους οι οποίοι έχουν από παλιά στο σπίτι τους φωτιστικά με ντουί μπαγιονέτ κι ακόμα δεν τα' χουν αντικαταστήσει με βιδωτά, πράγμα το οποίο πρέπει να' χουν κάνει όλοι μέχρι τις 31 Δεκεμβρίου του 2023 επειδή απ' την Πρωτοχρονιά του 2024 δε θα κυκλοφορούν πλέον στις χώρες της Ευρωπαϊκής Ένωσης λαμπτήρες μπαγιονέτ αλλά μόνο βιδωτοί.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ντουί**  |
Συντεταγμένες: 5°50′N 73°01′W﻿ / ﻿5.833°N 73.017°W﻿ / 5.833; -73.017

Η **Ντουιτάμα** είναι πόλη στο κέντρο του διαμέπισμα Μπογιακά, της Κολομβίας.

Ετυμολογία
----------

Το όνομα της πόλης της Ντουιτάμα (Duitama) σημαίνει *για μένα το αφιέρωμα* σε muyskkubun (Μουίσκα γλώσσα). Στην αρχή, Ντουιτάμα αντιστοιχούσε σε ένα χωριό που κυβερνιέται από του Μουίσκα Κασίκε Tundama, λέξη που άλλαξε Duitama.

Ιστορἰα
-------

Από το 1950, η γεωργική δραστηριότητα έχει τροποποιηθεί από τη βιομηχανική κατοχή της περιοχής, εργοστάσια και βιομηχανίες, όπως το χαλυβουργείο Paz del Río, η Coca-Cola,η Postobon-lux, Τσιμέντα Boyacá, Μεταλλουργών φυτών SOFASA, Termopaipa, και άλλοι, που παράγεται θέσεων εργασίας και την αύξηση του ενεργού πληθυσμού της πόλης. Ένας άλλος λόγος είναι η δημιουργία της Βιομηχανικής Citadel, Βιομηχανικό Πάρκο Οικονομικής Ανάπτυξης του Υπουργείου.

Γεωγραφία
---------

Η Ντουιτάμα βρίσκεται στους πρόποδες των Ανατολικών Άνδεων της Κολομβίας και κοντά στη λίμνη Σοτσαγότα. Μεταξύ των μεγάλων φυσικών περιοχών της περιλαμβάνονται οι τυρφώνες Pan de Azúcar και La Rusia με υψόμετρο πάνω από 3.800 μέτρα.

Πλατεία Ελευθερωτών

  

1. ↑  *απογραφή Κολομβίας το 2005*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 136189031
* LCCN: n92119534

 |

 |
Ο **Γιάνους** ο *νεότερος*, πολων. Janusz młodszy (1376-81 - π. 18 Οκτωβρίου 1422) από τον Οίκο των Πιαστ ήταν διάδοχος στο δουκάτο της Βαρσοβίας (1376/81-1422).

Βιογραφία
---------

Ήταν ο πρωτότοκος γιος τού Γιάνους Α΄ δούκα της Βαρσοβίας και της Ντανούτε των Γκεντιμινιδών, κόρης τού Κεστούτις μεγάλου δούκα της Λιθουανίας.

Με σκοπό να προετοιμαστεί για τη διαδοχή, εστάλη στην Κρακοβία, όπου διέμενε στην Αυλή τού βλαδισλάου Β΄ Γιαγκελόν βασιλιά της Πολωνίας και εξαδέλφου της Ντανούτε. Νυμφεύτηκε την κόρη τού Σπίτκο Β΄ του Μέλστιν, ο οποίος σκοτώθηκε στη μάχη τού ποταμού Βόρκσκλα εναντίον των Τατάρων το 1399. Ήταν μικροευγενής και ο κύριος λόγος για τον γάμο αυτόν ήταν η περιουσία τού πατέρα της: ως προίκα η Αικατερίνη έλαβε το ποσό των 5.000 φίνες. Πάντως το ποσό δεν πληρώθηκε αμέσως και οι αδελφοί της καθυστερούσαν την απόδοσή του για πολλά έτη· μετά από μία σειρά από διαδικασίες αναγκάστηκαν να αποπληρώσουν ολόκληρο το ποσό μόλις το 1420. Η προίκα εξασφαλίστηκε από τον Γιάνους με μερικά ακίνητα στις πόλεις Ρούζαν και Νουρ.

Απεβίωσε άτεκνος το 1422 και έπειτα από επτά έτη απεβίωσε ο πατέρας του. Η χήρα του Αικατερίνη έκανε δεύτερο γάμο με τον Νικόλας Μπιάλουχα τού Μιχάλουφ, καστελλάνο της Κρακοβίας.

Οικογένεια
----------

Νυμφεύτηκε το 1408 την Αικατερίνη των Ταρνόβσκι, κόρη τού Σπίτκο Β΄ του Μέλστιν· δεν απέκτησαν απογόνους.

Πηγές
-----

* A. Supruniuk: Wojewoda płocki Abraham Socha. Przyczynek do genealogii Nałęczów mazowieckich, [in:] A. Supruniuk, Szkice o rycerstwie mazowieckim XIV/XV wieku, Toruń 2008, pp. 7–8.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Janusz the Younger  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Γιάροσλαβ Ζέμλα** (*τσεχικά : Jaroslav Žemla*) (6 Νοεμβρίου 1887 - 18 Ιουνίου 1955) ήταν, Βοημός πρωταθλητής της αντισφαίρισης. Ήταν πιθανότατα αθλητής του Ομίλου αντισφαίρισης Πράγας (*Lawn Tennis Clyb Prague*) όπως και οι αδελφοί του ολυμπιονίκες της αντισφαίρισης Ζντένεκ Ζέμλα και Λάντισλαβ Ζέμλα. 

Συμμετείχε στους Ολυμπιακούς Αγώνες της Αθήνας το 1906. Από κάποιος θεωρήται χωρίς να εκπροσωπεί επίσημα κάποια χώρα, τον αναφέρουν και Ούγγρο, από άλλους ότι εκπροσωπούσε την Βοημία. Στο απλό αντρών αποκλείστηκε στο δεύτερο γύρο από τον Λέων Ζαρίφη με 2-0 αφού πρώτα είχε αποκλείση τον Ούγγρο Κάρολυ Βίτους (*Károly Vitus*).

Παραπομπές
----------

1. 1 2  Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε. ISBN 960-85466-2-1, σελ. 83
2. 1 2 3  «Ο Γιάροσλαβ Ζέμλα στους Ολυμπιακούς αγώνες». Αρχειοθετήθηκε από το πρωτότυπο στις 15 Δεκεμβρίου 2012. Ανακτήθηκε στις 21 Σεπτεμβρίου 2017.
Το **«Αλάτι και Πιπέρι»** ήταν εκπομπή του Φρέντυ Γερμανού τη δεκαετία του 1970 και φέρεται πως αποτέλεσε σταθμό για τα ελληνικά τηλεοπτικά δρώμενα. Ξεκίνησε τον Σεπτέμβριο του 1969 και κόπηκε τον Οκτώβριο του 1975 όταν οι στρατιωτικοι διοικητές της ΥΕΝΕΔ αρνήθηκαν να μεταδώσουν συνέντευξη με την ηθοποιό και πολιτικό Μελίνα Μερκούρη. Προηγήθηκε μία άλλη εκπομπή του δημοσιογράφου, ένα τηλεοπτικό μαγκαζίνο με τίτλο *Καλειδοσκόπιο*. Το «Αλάτι και πιπέρι» μεταδιδόταν από τον τηλεοπτικό σταθμό της ΥΕΝΕΔ κατά τις απογευματινές ώρες πριν το δελτίο ειδήσεων των 21:00. Η εκπομπή ήταν ποικίλου περιεχομένου. Προσκεκλημένοι της ήταν συνήθως γνωστοί ηθοποιοί, τραγουδιστές, ζογκλέρ, φιναλίστ καλλιστείων κ.α. από την Ελλάδα και το εξωτερικό. Αναφέρεται πως ήταν η μεγάλη επιτυχία του Φρέντυ Γερμανού και ότι επί έξι χρόνια σχεδόν η εκπομπή αποτελούσε πόλο έλξης για το ελληνικό τηλεοπτικό κοινό. Η εκπομπή κόπηκε με κυβερνητική απόφαση, όταν άρχισε να δίνει χώρο έκφρασης σε προσωπικότητες όπως ο Μίκης Θεοδωράκης και η Μελίνα Μερκούρη.

Στο σχετικό άρθρο της εφ. *Το Βήμα* αναφέρεται πως στο δυναμικό της δημιουργικής ομάδας της εκπομπής συμμετείχε ο σκιτσογράφος ΚΥΡ, ενώ αναφέρεται, επίσης, πως στα στούντιο της Γεωγραφικής Υπηρεσίας Στρατού φιλοξενήθηκε ο Τζον Λένον και η Γιόκο Όνο, κάτω από κωμικοτραγικές περιστάσεις προχειρότητας. Ανάμεσα στις σημαντικές προσωπικότητες της τέχνης που φιλοξενήθηκαν στην εκπομπή περιλαβάνεται και η Τζίντζερ Ρότζερς Οι ταινίες των εκπομπών του επαναγράφηκαν. Ό,τι περισώθηκε, βρίσκεται στο προσωπικό αρχείο του δημοσιογράφου, στην κατοχή σήμερα της συζύγου και της κόρης του. Πλάνα από τις εκπομπές του και αρχειακό υλικό από την εκπομπή στην οποία φιλοξένησε τον Ζυλ Ντασέν και τη Μελίνα Μερκούρη υπάρχουν στο οπτικοακουστικό αρχείο της ΕΡΤ, για την εκπομπή *Νυκτερινός Επισκέπτης* του Άρη Σκιαδόπουλου.

Σημειώσεις - παραπομπές
-----------------------

1. ↑  Ο Φρέντυ είναι εδώ - και εκεί... στην εφ. *Ελευθεροτυπία*[*νεκρός σύνδεσμος*]
2. ↑  Σε μια τέτοια περίσταση αναφέρεται σχετικό άρθρο των *4Τροχών*.
3. ↑  Ο Φρέντυ Γερμανός στο KOYINTA art eMagazine
4. ↑  ΛΕΝΑ ΠΑΠΑΔΗΜΗΤΡΙΟΥ - ΧΡΙΣΤΟΔΟΥΛΟΣ ΠΑΠΑΔΗΜΑΣ, «100 στιγμές στην ιστορία της ελληνικής τηλεόρασης», *Το ΒΗΜΑ*, 21/11/1999 , Σελ.: C14 Αρχειοθετήθηκε 2008-04-15 στο Wayback Machine..
5. ↑  Για τον Φρέντυ, εφ. *Ελευθεροτυπία*[*νεκρός σύνδεσμος*]
6. ↑  Νυκτερινός Επισκέπτης: Φρέντυ Γερμανός Αρχειοθετήθηκε 2008-10-03 στο Wayback Machine..
Με τον όρο **αδερματογλυφία** ορίζεται η γονιδιακή διαταραχή του ανθρώπινου DNA το οποίο έχει ως σύμπτωμα την μη ύπαρξη εκείνων των ανάγλυφων γραμμών του δέρματος στις οποίες οφείλεται η ύπαρξη των δακτυλικών αποτυπωμάτων. 

  

Υπό φυσιολογικές συνθήκες, η επιφάνεια των ανθρώπινων δακτύλων καλύπτεται με μοτίβο γραμμών οι οποίες σχηματίζονται κατά την ανάπτυξη του εμβρύου όταν ακόμα αυτό βρίσκεται στην μήτρα. Η μη ύπαρξη των γραμμών αυτών φέρεται να οφείλεται στην μετάλλαξη του γονιδίου SMARCAD1. Παρόλο που η φυσιολογική λειτουργία του γονιδίου παραμένει άγνωστη ακόμα, εικάζεται όμως ότι ο ρόλος του είναι να βοηθά τα κύτταρα το δέρματος να λαμβάνουν συγκεκριμένη διάταξη. Η διαταραχή αυτή είναι εξαιρετικά σπάνια αφού έως και το 2011 μόλις τέσσερις περιπτώσεις έχουν επίσημα καταγραφεί.

Παραπομπές
----------

1. ↑  Γιατί κάποιοι άνθρωποι δεν έχουν αποτυπώματα Εφημερίδα Το Βήμα (ανάκτηση 14/9/2011)
2. ↑  Why Not All People Have Fingerprints?[*νεκρός σύνδεσμος*] scienceray.com (Αγγλικά) (ανάκτηση 14/9/2011)
3. ↑  Το μυστήριο της γυναίκας που δεν είχε δακτυλικά αποτυπώματα in.gr (ανάκτηση 14/9/2011)
Ο **Γιάνις Ντάλινς** (5 Νοεμβρίου 1904 στη Βαλμιέρα, Κυβερνείο της Λιβονίας – 11 Ιουνίου 1978 στην Μελβούρνη, Αυστραλία) ήταν Λετονός αθλητής που αγωνίστηκε στον αγώνα βάδην. 

Ο Γιάνις Ντάλινς ήταν ο πρώτος Λετονός που κέρδισε μετάλλιο σε Ολυμπιακούς Αγώνες. Ειδικότερα κέρδισε το ασημένιο μετάλλιο στα 50 χιλιόμετρα βάδην στους Ολυμπιακούς αγώνες του 1932. Επίσης έχει κερδίσει το Ευρωπαϊκό Πρωτάθλημα του 1934 στο ίδιο αγώνισμα και έκανε νέα παγκόσμια ρεκόρ σε αγώνες βάδην. Η επιτυχία του Ντάλινς έκανε τον αγώνα βάδην ένα από τα πιο δημοφιλή αθλήματα στίβου στη Λετονία, με δύο Λετονούς να έχουν κερδίσει Ολυμπιακά μετάλλια στο ίδιο άθλημα: ο Άνταλμπερτς Μπουμπένκο το 1936 και ο Άιγκαρς Φαντέγιεφς το 2000.

Ο Ντάλινς θεωρείται ως ο καλύτερος αθλητής της προπολεμικής Λετονίας. Μια φράση: "*Ak, kaut man Daliņa kājas būtu*" ("*Ω, αν είχα τα πόδια του Ντάλινς*", αρχικά ο τίτλος τραγουδιού της δεκαετίας του 1930) παραμένει ευρέως γνωστή στη Λετονία. Ο Ντάλινς παραμένει ένα πολύ γνωστό όνομα στη Λετονία όπου ένα στάδιο και ένας δρόμος στη Βαλμιέρα έχει το όνομά του.

Κατά την διάρκεια της Σοβιετικής εισβολής στη Λετονία ο Ντάλινς έφυγε με τη γυναίκα του Έλλα και τους γιους Ίβαρς και Γιάνις και την κόρη τους Ρουντίτε για την Αυστραλία, φτάνοντας με το ΣΣ Σκάουγκουμ τον Αύγουστο του 1949. Αρχικά είχε τοποθετηθεί στο Κέντρο Υποδοχής και Εκπαίδευσης Μεταναστών Μπονεγκίλα στην βορειοανατολική Βικτώρια. Ο Γιάνις δούλευε ως ξυλουργός στην αγροτική πόλη Μπενάλα, χτίζοντας πολλά σπίτια στη μεταπολεμική Αυστραλία. Μετά την ολοκλήρωση του χρόνου εργασίας στη Μπενάλα, μετακόμισε με την οικογένειά του στη Μελβούρνη. Εκεί μεγάλωσε τα παιδιά του, απολαμβάνοντας το αγαπημένο του χόμπι (αλιεία) και απέκτησε επτά εγγόνια.

Πηγές
-----

* Apinis, Pēteris (2006). *A Hundred Great Latvians*. Riga: Nacionālais apgāds. σελ. 122. ISBN 9984-26-288-X.

Παραπομπές
----------

1. ↑  Apinis, Pēteris (2006). *A Hundred Great Latvians*. Riga: Nacionālais apgāds. σελ. 122. ISBN 9984-26-288-X.
2. ↑  «Immigrant Ships Transcriber Guild; SS Skaugum». immigrantships.net. Ανακτήθηκε στις 22 Μαΐου 2010.

Εξωτερικοί σύνδεσμοι
--------------------

* Jānis Daliņš στο Latvijas Olimpiskā Komiteja (στα λετονικά)
* Jānis Daliņš στο Διεθνή Ολυμπιακή Επιτροπή
* (Αγγλικά) Ολυμπιακό προφίλ  Γιάνις Ντάλινς στο *sports-reference.com*
Ο **Γιάνια Μιχαΐλοβιτς** (σερβικά κυριλλικά: *Јања Михаиловић*, σερβικά λατινικά: *Janja Mihailović*) ήταν Σέρβος αρχιτέκτονας των αρχών του 19ου αιώνα. Το έργο του αποτελεί χαρακτηριστικό παράδειγμα της αρχιτεκτονικής παράδοσης της συγκεκριμένης περιόδου, η οποία αποτελούσε συνδυασμό παραδοσιακών στοιχείων και δυτικών επιρροών.

Έργα
----

Δύο εκ των πλέον γνωστών έργων του αποτελούν το Κονάκι του Πρίγκιπα Μίλος στο Βελιγράδι, στη συνοικία του Τόπτσιντερ, ανεγερθέν μεταξύ του 1831 και του 1833,καθώς και η Εκκλησία των Αγίων Πέτρου και Παύλου του Τόπτσιντερ, ανεγερθείσα μεταξύ του 1832 και του 1834, και η οποία συνδυάζει μεταξύ τους παραδοσιακές επιρροές και αναφορές στη δυτική αρχιτεκτονική (κλασική και μπαρόκ). Τα συγκεκριμένα δύο έργα είναι κατηγοριοποιημένα εντός εντός του καταλόγου των μνημείων εξαιρετικής σημασίας, καθώς και εντός του καταλόγου των προστατευόμενων πολιτισμικών μνημείων της Δημοκρατίας της Σερβίας ·. Τα συγκεκριμένα δύο κτίρια ανεγέρθηκαν σε συνεργασία με τον αρχιτέκτονα Νίκολα Τζόρτζεβιτς · .

Δείτε επίσης
------------

* Αρχιτεκτονική στο Βελιγράδι

Παραπομπές
----------

1. 1 2 3 4  (Σερβικά) «Topčiderska crkva». *spomenicikulture.mi.sanu.ac.rs*. Ανακτήθηκε στις 24 Μαΐου 2012.
2. 1 2 3  (Σερβικά) «Konak kneza Miloša, Beograd». *spomenicikulture.mi.sanu.ac.rs*. Ανακτήθηκε στις 24 Μαΐου 2012.

|  |  |
| --- | --- |
| 

|  |
| --- |
| * Πύλη:Σερβία
* Πύλη:Αρχιτεκτονική
 |

 |
Ο **Γιαν Μαντάιν** (φλαμανδικά: **Jan Mandijn** αναφερόμενος και ως **Jan Mandyn** (περ. 1500, Χάαρλεμ –περ. 1560, Αμβέρσα) ήταν Φλαμανδός ζωγράφος της Αναγέννησης, ο οποίος αν και γεννήθηκε στην Ολλανδία δραστηριοποιήθηκε στην Αμβέρσα μετά το 1530.

Βιογραφία
---------

Ο Μαντάιν εκπαιδεύτηκε στο Χάαρλεμ αλλά μετοίκησε στην Αμβέρσα το 1530. Διετέλεσε Δάσκαλος των Γιαν φαν ντερ Έλμπουρχτ Χίλλις Μόστερτ και Μπαρτολομέους Σπράνγκερ. Απεβίωσε στην Αμβέρσα.

Έργο
----

*Ο Άγιος Χριστόφορος*, Μουσείο Ερμιτάζ
Έχει διασωθεί μόνον ένα υπογεγραμμένο έργο του, *Ο Πειρασμός του Αγίου Αντωνίου* (σήμερα στο Μουσείο Φρανς Χαλς του Χάαρλεμ). Είναι παρόμοιο σε ύφος με αυτό του Ιερώνυμου Μπος, γι' αυτό και αποκαλείται οπαδός του Μπος. Αυτό επιβεβαιώνεται από τον πρώιμο βιογράφο Κάρελ φαν Μάντερ, ο οποίος ανέγραψε ότι ο Μαντάιν ήταν πολύ καλός στο να ζωγραφίζει φοβικές και αστείες σκηνές, όπως ο Μπος. Ο *Πειρασμός* αντλεί την έμπνευσή του από τον Μπος, αλλά το ύφος του Μαντάιν είναι πιο ελεύθερο και χαλαρό, ενώ τα χρώματα και τα φανταστικά πλάσματα είναι λιγότερο αρμονικά. Ως αποτέλεσμα, το σύνολο είναι λιγότερο δυναμικό σε σχέση με τον Μπος. Οι πίνακες του Μαντάιν ενσωματώνουν στοιχεία τυπικά του Μπος, όπως υβριδικούς δαίμονες, που συνίστανται από διάφορα τμήματα εντόμων, αμφιβίων, ερπετών και πτηνών.

Τα υφολογικά χαρακτηριστικά του Μαντάιν έχουν εντοπιστεί σε μια σειρά "διαβολικών απεικονίσεων" στην Αμβέρσα, που έχουν αποδοθεί σε αυτόν, όπως *Ο πειρασμός του Αγίου Χριστοφόρου* (σημερα στην Alte Pinakothek του Βερολίνου).

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  *Athenaeum*. 6829. Ανακτήθηκε στις 9  Οκτωβρίου 2017.
3. ↑  (Αγγλικά) *Union List of Artist Names*. 1  Δεκεμβρίου 2017. 500032277. Ανακτήθηκε στις 25  Οκτωβρίου 2018.
4. 1 2 3 4 5  Els Vermandere. "Mandijn, Jan." Grove Art Online. Oxford Art Online. Oxford University Press. Web. 20 May. 2014
5. ↑  Jan Mandijn[*νεκρός σύνδεσμος*] στο Ολλανδικό Ίδρυμα Ιστορίας της Τέχνης (Ολλανδικά)
6. ↑  Frans en Gillis Mostart στο *Schilder-boeck* του Κάρελ φαν Μάντερ, 1604 (Ολλανδικά)
7. ↑  'Noch was te Haerlen eenen Ian Mandijn, die seer op zijn Ieronimus Bos fraey was van ghespoock en drollerije' in Karel van Mander's Schilder-boeck (Ολλανδικά)
8. ↑  Larry Silver, 'Peasant Scenes and Landscapes: The Rise of Pictorial Genres in the Antwerp Art Market', University of Pennsylvania Press, 2012

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιαν Μαντάιν** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 33085451
* **Europeana**: agent/base/122379
* LCCN: nr2006024884
* ISNI: 0000 0001 1573 964X
* GND: 129744735
* SUDOC: 111915368
* BNF: cb155181066 (data)
* BPN: 93827877
* ULAN: 500032277
* RKD: 52291

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Αξονική τομογραφία αδενοπάθειας σε 57χρονο άνδρα με πολλαπλούν μυέλωμα
Με τον όρο **αδενοπάθεια** ή **λεμφαδενοπάθεια** στην ιατρική ονομάζονται γενικώς οι λεμφογαγγλιακές παθήσεις, δηλαδή οι παθήσεις των λεμφαδένων. Ειδικότερα, με τον γενικό αυτόν όρο εννοείται πολλές φορές η *τραχειοβρογχική* αδενοπάθεια. Αυτή προσβάλλει τα γάγγλια που βρίσκονται γύρω από την τραχεία και τους μεγάλους βρόγχους. Μπορεί να προκληθεί από μόλυνση του αναπνευστικού συστήματος (συχνή αιτία της είναι η φυματίωση), αυτοάνοσες ασθένειες και καρκίνο. Συχνά ωστόσο η αδενοπάθεια είναι ιδιοπαθής και αυτοπεριορίζεται. Η μολυσματικής προελεύσεως αδενοπάθεια συναντάται κυρίως στην παιδική ηλικία. Στην τραχειοβρογχική αδενοπάθεια διογκώνονται τα παρατραχειακά, μεσοπνευμόνια και πυλαία λεμφογάγγλια.

Η τραχειοβρογχική αδενοπάθεια δεν πρέπει να συγχέεται με την απλή αδενίτιδα, η οποία προκαλείται από ερεθισμό των αμυγδαλών ή του στόματος. Αποκαλύπτεται πολλές φορές με την ακτινογράφηση του θώρακα. Αιτίες της μπορούν να είναι ενδοθωρακικές παθήσεις, οξείες και χρόνιες.

Η σύγχρονη ιατρική διαθέτει πολλά μέσα για τη θεραπεία της αδενοπάθειας, κυρίως τα αντιβιοτικά φάρμακα. Ωστόσο για την προστασία, ιδίως των παιδιών στις φτωχές χώρες, από την αδενοπάθεια χρειάζονται και άλλα μέσα, που σχετίζονται με τη βελτίωση των όρων διαβιώσεως των φτωχότερων τάξεων. Ο υποσιτισμός, η ανθυγιεινή κατοικία και οι ανθυγιεινές συνθήκες και όροι εργασίας συντελούν στην ανάπτυξη της φυματίωσης, που μεταδίδεται από τους ενήλικες στα παιδιά ως αδενοπάθεια. Στις ανεπτυγμένες χώρες, όπου οι συνθήκες διαβιώσεως είναι καλύτερες, η παιδική αδενοπάθεια είναι πολύ περιορισμένη και η μορφή της κατά πολύ ελαφρότερη.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2 (1968), σελ. 74
Σύμφωνα με την Ελληνική Μυθολογία η **Αγνώ** ήταν Νύμφη και τοπική αρκαδική ελάσσων θεότητα, η οποία σύμφωνα με τον Παυσανία έδωσε το όνομά της σε μία πηγή του Λυκαίου όρους (Παυσ. Η΄ 38,4). Η Αγνώ μαζί με τις άλλες δύο τοπικές νύμφες Νέδα και Θεισόα θεωρείτο τροφός του Δία που γεννήθηκε σύμφωνα με την αρκαδική παράδοση στη θέση «Κρητέα» του Λυκαίου.

Ιδιαίτερα όμως η νύμφη Αγνώ συνδεόταν ως αρχαία μετεωρολογική θεότητα με την βροχή και ειδικότερα με τη τεχνητή βροχή. Η σχέση της δε αυτή πιστοποιείται ακόμα με μια θρησκευτική συνήθεια, που ο Παυσανίας βρήκε να ισχύει στην Αρκαδία, στους πρόποδες του όρους, στην ομώνυμη πηγή που παρείχε ίδια ποσότητα νερού ανεξάρτητα εποχής.  
 
Στις εποχές της ξηρασίας, ο ιερέας του Λυκαίου Διός πήγαινε μπρος στην πηγή Αγνώ και εξευμένιζε την τιμώμενη νύμφη με θυσίες και προσευχές. Στη συνέχεια έριχνε ένα κλαδί βελανιδιάς στην επιφάνεια της πηγής. Μετά από λίγο το νερό της πηγής παρουσίαζε ένα κοχλασμό, σαν να έβραζε. Οι ατμοί που δημιουργούνταν σχημάτιζαν ένα σύννεφο το οποίο κατευθυνόμενο στον ουρανό έλκυε και άλλα σύννεφα. Έτσι η βροχή ερχόταν για να ξεδιψάσει την διψασμένη Αρκαδική γη.

Πηγές
-----

* «Νεώτερον Εγκυκλοπαιδικόν Λεξικόν Ηλίου» τομ.1ος σελ.322
Ο **Αγνωνίδης** (αρχ. ελλ. *Ἀγνωνίδης*, 4ος αι. π.Χ.) ήταν αρχαίος Έλληνας ρήτορας, Αθηναίος, γνωστότερος όχι για τις ρητορικές του ικανότητες, αλλά ως δημαγωγός και συκοφάντης. Ο πατέρας του ονομαζόταν Νικόξενος και είχε πιθανώς καταγωγή από την Πέργαμο.

Ο Αγνωνίδης κατηγόρησε τον σοφό Θεόφραστο για ασέβεια, όμως ο Θεόφραστος στον Άρειο Πάγο όχι μόνον αθωώθηκε, αλλά οι δικαστές θα τιμώρούσαν τον Αγνωνίδη με πρόστιμο, αν ο Θεόφραστος είχε φανεί λιγότερο μεγαλόψυχος. Ο Αγνωνίδης ήταν αντίθετος του «Μακεδονικού κόμματος» στην Αθήνα και υπήρξε ένας από τους ρήτορες που παρότρυναν τους Αθηναίους να πολεμήσουν στον Λαμιακό Πόλεμο κατά των Μακεδόνων μετά τον θάνατο του Μεγάλου Αλεξάνδρου. Μετά τη μακεδονική νίκη ο Αγνωνίδης εξορίσθηκε και κατέφυγε στην Πελοπόννησο. Επέστρεψε στην Αθήνα μαζί με τον Αλέξανδρο, τον γιο του Πολυπέρχοντος, κατά τον Β΄ Πόλεμο των Διαδόχων. Στη δεύτερη αυτή περίοδό του ο Αγνωνίδης έπεισε τους Αθηναίους να καταδικάσουν σε θάνατο τον Φωκίωνα ως προδότη, για τον ρόλο του ως μέλους του ολιγαρχικού καθεστώτος των Αθηνών που είχε εγκαταστήσει ο Αντίπατρος ο Μακεδόνας, καθώς και επειδή είχε αφήσει να πέσει ο Πειραιάς στα χέρια του Μακεδόνα στρατηγού Νικάνορα. Μετά την εκτέλεση του Φωκίωνα και των συντρόφων του, οι Αθηναίοι κατάλαβαν το σφάλμα τους και καταδίκασαν σε θάνατο και εκτέλεσαν τον Αγνωνίδη.

Κατά καιρούς ο Αγνωνίδης έχει θεωρηθεί ότι είναι το ίδιο πρόσωπο με τον ρήτορα Άγνωνα, αλλά η ταύτιση αυτή αμφισβητείται.

Παραπομπές
----------

1. ↑  Johannes Kirchner: «Prosopographia Attica». (λατινική γλώσσα) *Prosopographia Attica*. Βερολίνο. 1901.
2. ↑  Διογένης ο Λαέρτιος, v. 37
3. ↑  James Romm: *Ghost On The Throne*, σελ. 377
4. ↑  James Romm: *Ghost On The Throne*, σελ. 410
5. ↑  Πλουτάρχου «Φωκίων», 33, 35
6. ↑  Κορνήλιος Νέπως: *Phocion*, 3
7. ↑  Πλουτάρχου «Φωκίων», 38

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 1 (1972), σελ. 592
* Schmitz, Leonhard: Το λήμμα «Agnonides» στο *Dictionary of Greek and Roman Biography and Mythology* του Ουίλλιαμ Σμιθ, Βοστώνη 1870
Η **Αγνοδίκη** φέρεται ως η πρώτη καταγεγραμμένη στη παγκόσμια ιστορία γυναίκα που άσκησε επίσημα το επάγγελμα της μαίας.

Έζησε στην αρχαία Αθήνα κατά τον 4ο π.Χ. αιώνα. Μέχρι των ημερών της οι νόμοι της Πολιτείας απαγόρευαν την άσκηση του ιατρικού επαγγέλματος από μέρους των δούλων, ιδιαίτερα δε από μέρους των γυναικών έστω και ελεύθερων. Λόγω δε των απαγορευτικών εκείνων νόμων πολλές γυναίκες ντρέπονταν να καλούν ιατρούς, άνδρες, όταν ασθενούσαν ακόμη και κατά τους τοκετούς, με συνέπεια να πεθαίνουν σε μεγάλο βαθμό οι επίτοκοι.

Η Αγνοδίκη τότε, φορώντας ανδρικά ενδύματα, παρουσιάσθηκε ως νεαρός σπουδαστής και φοίτησε ιατρική πλησίον του περίφημου ιατρού της αρχαιότητας Ηρόφιλου όπου και εκπαιδεύτηκε στην ιατρική και μάλιστα με ειδίκευση στη γυναικολογία σημειώνοντας εκπληκτικές επιτυχίες, αν συνυπολογισθεί πως ήταν και η μόνη στην τότε Αθήνα, εμπιστευόμενη το μυστικό της στις πελάτισσές της.  

Οι άρρενες ιατροί συνάδελφοί της, που συνέχιζαν να θεωρούν πως ήταν άνδρας κατέφυγαν τότε στα Δικαστήρια κατηγορώντας τον (την) ότι η φήμη του (της) ήταν προϊόν αθέμιτων σχέσεων με τις γυναίκες. Η Αγνοδίκη για να καταρρίψει την κατηγορία αυτή αναγκάσθηκε τότε ν΄ αποκαλύψει το φύλο της, αλλά και παρά την έκπληξη όλων κατηγορήθηκε ως παραβάτης των κειμένων νόμων.

Έτσι ακολούθησε δεύτερη δίκη περισσότερο πολύκροτη από την πρώτη. Η Αγνοδίκη όμως έχοντας ισχυρούς υπερασπιστές της εποχής, ακόμη και συζύγους αρχόντων, επέτυχε όχι μόνο την πανηγυρική αθώωσή της, που πιθανώς εξ αυτού του γεγονότος να προήλθε ιστορικά το όνομά της, αλλά επίσης και την αναθεώρηση της κείμενης νομοθεσίας, επιτρέποντας έτσι, από τότε, στις γυναίκες της αρχαίας Αθήνας να σπουδάζουν την Ιατρική και να μετέρχονται το ιατρικό λειτούργημα.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8574916
* **ΕΒΕ**: 305913
* GND: 133415821

 |

 |